Mileys hjemløse venn meldte seg for politiet
Miley Cyrus (Album) Wrecking Ball 22-åringen fra Oregon er nemlig ikke bare hjemløs og Miley Cyrus' nye venn. For to dager siden ble det kjent at Jesse Helt - den ukjente mannen som tok imot prisen på vegne av Miley Cyrus (21) søndag - også er i klammeri med loven. Politiet i Oregon opplyste tidligere denne uken til Fox News at Helt i 2010 gjorde seg skyldig i lovbrudd, og at han reiste fra hjemstaten til California mens han var løslatt på prøve. I 2011 ble det derfor utstedt en arrestordre på Helt - som ikke har vært hjemme i Oregon på fire år. Men denne uken skal Miley Cyrus ha gitt helt nok penger til at han kunne reise hjem og besøke moren og resten av slekten. Torsdag denne uken returnerte han, vel vitende om at politiet på hjemstedet hadde varslet at de ville pågripe ham hvis de fikk tak i ham. NBC News melder at Helt selv valgte å melde seg ved Polk County Jail i Oregon torsdag, og at han etter en times i avhør ble løslatt mot en kausjon på 15.000 kroner. Hva som skjer videre, og når Helt eventuelt reiser tilbake til Los Angeles, er ikke kjent.Helt var bare 18 år da han sonet en kort periode i fengsel etter å ha blitt dømt for et narkorelatert innbrudd. Han skal ikke ha meldt fra til tilsynsføreren sin da han forlot Oregon for å jakte på en modelldrøm i California. Nå har han altså havnet i rampelyset etter å ha blitt tatt under vingene til superstjernen Miley Cyrus. Da Cyrus vant prisen for beste popvideo («Wrecking Ball») på gallaen søndag, overlot hun nemlig til Helt å ta den imot - og holde tale. - Takk skal dere ha. Mitt navn er Jesse, sa han under den stjernespekkede direktesendingen og forklarte videre at det er mer enn 1,6 millioner flyktninger og hjemløse ungdommer i USA. - Jeg er en av disse menneskene, sa han og holdt en tale som fikk frem tårene både hos Cyrus og andre i salen.Cyrus har ikke kommentert arrestordren. Det er heller ikke kjent om det er hun som har kausjonert for Helt. Bakgrunnen for at Jesse helt fikk ta imot prisen for Miley, var at popstjernen ønsker mest mulig blest rundt sin Facebook-side. Der har hun nemlig en kampanje for å øke bevisstheten rundt å hjelpe unge hjemløse.
Fire dager etter at han fikk hele verdens oppmerksomhet rettet mot seg på MTV Video Music Awards, spaserte Jesse Helt (22) frivillig inn i fengselet.